Ονοματεπώνυμο λειτουργού: Δρ Παναγιώτης Σάββα, Φιλόλογος

|  |  |
| --- | --- |
| ΘΕΜΑΤΙΚΗ ΠΕΡΙΟΧΗ/ΓΝΩΣΤΙΚΟ ΑΝΤΙΚΕΙΜΕΝΟ/ΕΝΟΤΗΤΑ/ΚΕΦΑΛΑΙΟ:  ***Διδακτικό Εγχειρίδιο Ιστορίας του Νεότερου και του Σύγχρονου Κόσμου (από το 1815 έως σήμερα)  Γ' Τάξη Γενικού Λυκείου και Δ' Τάξη Εσπερινού Λυκείου ΓΕΝΙΚΗΣ ΠΑΙΔΕΙΑΣ. ΟΡΓΑΝΙΣΜΟΣ ΕΚΔΟΣΕΩΣ ΔΙΔΑΚΤΙΚΩΝ ΒΙΒΛΙΩΝ - ΑΘΗΝΑ.***  **Κεφάλαιο Ε΄: Β΄ Παγκόσμιος Πόλεμος**  **Τα εγκλήματα πολέμου κατά της ανθρωπότητας *ΤΟ ΟΛΟΚΑΥΤΩΜΑ, (σ.129-133)*** | |
| **ΒΑΘΜΙΔΑ (επιλογή και περισσοτέρων της μίας):**  Εκπαιδευτικοί Μέσης | **ΕΙΔΟΣ ΥΛΙΚΟΥ:**  Φύλλο Εργασίας Διαβαθμισμένων Δραστηριοτήτων στο Μάθημα της Ιστορίας Γ΄ Λυκείου |
| ΤΙΤΛΟΣ ΠΟΥ ΘΑ ΕΜΦΑΝΙΖΕΤΑΙ ΣΤΗΝ ΙΣΤΟΣΕΛΙΔΑ:  **Τα εγκλήματα πολέμου κατά της ανθρωπότητας *ΤΟ ΟΛΟΚΑΥΤΩΜΑ*** | |
| ΤΡΟΠΟΣ ΠΑΙΔΑΓΩΓΙΚΗΣ ΑΞΙΟΠΟΙΗΣΗΣ:  Η ανάπτυξη ιστορικής σκέψης αφορά στην κατανόηση των ιστορικών γεγονότων και τη σύνδεση αιτίων και αποτελεσμάτων. Παράλληλα, η καλλιέργεια ιστορικής συνείδησης στοχεύει αφενός στην κατανόηση της συμπεριφοράς των ανθρώπων σε συγκεκριμένες καταστάσεις και αφετέρου στη διαμόρφωση αξιών, στάσεων και συμπεριφορών, που οδηγούν στην εκδήλωση υπεύθυνης συµπεριφοράς στο παρόν και στο µέλλον. Είναι προφανές ότι η καλλιέργεια ιστορικής σκέψης και η ανάπτυξη ιστορικής συνείδησης συνδέονται µε τον γενικότερο σκοπό της εκπαίδευσης, που αποσκοπεί στην προετοιμασία υπεύθυνων και ενεργών πολιτών. Για επίτευξη των σκοπών και των στόχων του μαθήματος της Ιστορίας οι πηγές (γραπτές, παραστατικές, πρωτογενείς-δευτερογενείς, ακούσιες – εκούσιες, άμεσες – έμμεσες κ.λπ.) αποτελούν κομβική διδακτική επιλογή.  Με τη χρήση του Φύλλου Διαβαθμισμένων Δραστηριοτήτων μέσα από ερωτήσεις/ δραστηριότητες/εργασίες οι μαθητές/μαθήτριες πρέπει να είναι σε θέση να συνθέτουν τις πληροφορίες που σχετίζονται με τον επιδιωκόμενο στόχο (π.χ. σχέση Ναζισμού με τα γκέτο και τους Εβραίους). Οι μαθητές/μαθήτριες θα διδαχθούν πώς να είναι δημιουργικοί, όταν τους παρασχεθούν πολλαπλές ευκαιρίες εμπλοκής σε ποικίλες δραστηριότητες, οι οποίες θα αποβλέπουν στην αναζήτηση εναλλακτικών προσεγγίσεων στη λύση προβλημάτων, στην αντιμετώπιση προκλήσεων, στη διαχείριση του απρόβλεπτου και κυρίως στη διατύπωση ερωτημάτων. | |